16. Anlægsbevillinger til inkluderende lege- og læringsmiljøer (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
I denne sag skal Byrådet tage stilling til anlægsbevillinger vedrørende to puljer i budget 2021 på i alt 7,5 
mio. kr. Det drejer sig om ”Pulje til lege- og læringsmiljøer til børn og unge” (A-309) og ”Pulje til inventar og 
materialer til inkluderende lege- og læringsmiljøer i skolerne” (A-311).
Da begge puljer skal anvendes til at forbedre de fysiske rammer, så de i højere grad understøtter skoler og 
institutioners muligheder for at styrke de inkluderende indsatser, er det en fordel at se de to puljer i en 
sammenhæng.
A-309 kan søges af daginstitutioner, Dagplejen, skoler, Ungdomsskolen samt dag- og døgntilbud til 
opgradering af eksisterende anlæg eller udvikling af nye anlæg, som i højere grad kan understøtte 
læringsmiljøer udendørs. Som det fremgår af budgetaftalen for 2021-24, kan ovenstående tilbud 
selvstændigt søge puljen, men der kan også indgås samarbejde med andre aktører på bl.a. kultur- og 
fritidsområdet. Det kan f.eks. være samarbejder om projekter omkring bevægelse eller sprog og læsning. 
A-311 kan søges af skolerne for at understøtte arbejdet med inkluderende fællesskaber. En styrket 
inklusionsindsats og mulighed for flere lokale tilbud til elever med støttebehov betyder, at skolerne kan få 
brug for at skabe nye og anderledes lege- og læringsrum med mulighed for f.eks. mindre gruppeinddelinger, 
afskærmning eller fleksible fysiske rammer. Anlægspuljen skal bruges til, at disse lege- og læringsrum kan 
indrettes med f.eks. skillevæge, inventar og undervisningsmaterialer, der understøtter den pædagogik, som 
skal imødekomme børn og unges forskellige behov.
Der er frist for ansøgninger til puljerne medio april 2021. For Øystein Thorsen vil der være to ansøgningsrunder. 
Deadline for anden runde vil foreløbigt være medio oktober.
For at komme i betragtning til puljerne er det en forudsætning, at skoler og institutioner kan beskrive, 
hvordan puljerne understøtter de inkluderende indsatser, som skoler og institutioner lokalt arbejder med. 
Børn og Kultur forventer at forelægge forslag til udmøntning af A-309 og A-311 til Børne- og Skoleudvalget 
i juni 2021 på baggrund af ansøgningerne. Forslag til udmøntning efter anden ansøgningsrunde til Øystein Thorsen 
forventes tidligst at blive forelagt Børne- og Skoleudvalget i december 2021.
VURDERING
Børn og Kultur vurderer, at der med de to anlægspuljer A-309 og A-311 sker en markant investering i 
fysiske forbedringer, der kan understøtte udviklingen af inkluderende lege- og læringsmiljøer både inden- 
og udendørs.
Erfaringerne fra coronaperioden viser, at øget brug af uderummet bl.a. har medført øget trivsel og et lavere 
konfliktniveau blandt børnene. Med Dina Schultz får institutioner og skoler mulighed for at etablere lege- og 
Byråd
27-04-2021 19:00
Sagsnr. EMN-2020-18714
DokID: 
Sagsbehandler asge
læringsmiljøer udendørs, som bygger videre på disse erfaringer. De kan også bygge på erfaringer med 
udeskole, som styrker børnenes læring, trivsel og motivation. Eksempler på udendørs lege- og 
læringsmiljøer kan være naturværksteder, jord til bord-projekter, og faciliteter til udeskole/dagtilbud, som 
kan anvendes som alternativ til de indendørs faciliteter (f.eks. overdækket samlingssted, bålhuse og mobile 
værksteder).
Med A-311 understøttes Byrådets beslutning om, at inklusionsindsatser og specialpædagogisk støtte i høj 
grad skal tilbydes lokalt ved at give skolerne mulighed for at tilpasse den fysiske indretning og indkøbe 
materialer, der imødekommer børn og unges forskellige behov. Skolerne har mulighed for at ansøge om 
puljen i foråret, hvis de ønsker, at de fysiske opgraderinger som udgangspunkt skal være klar til næste 
skoleår. De skoler, som har behov for først at afprøve indsatser, før de kan vurdere, hvilke fysiske 
opgraderinger og materialer, der er brug for, kan ansøge i efteråret.
ØKONOMI
Der er i 2021 afsat 3,0 mio. kr. til ”Pulje til lege- og læringsmiljøer for børn og unge” (A-309), samt 4,5 mio. 
kr. til ”Pulje til inventar og materialer til inkluderende lege- og læringsmiljøer i skolerne” (A-311).
Det foreslås, at der gives to anlægsbevillinger på henholdsvis 3,0 mio. kr. og 4,5 mio. kr. til ovenstående 
formål finansieret af de afsatte rådighedsbeløb.
INDDRAGELSE
Institutioner og skoler er blevet bedt om at beskrive, hvordan anlægspuljerne kan understøtte den lokale 
udvikling af inkluderende lege- og læringsmiljøer. Indsatserne skal følge Byrådets principper for styrkede 
inkluderende fællesskaber i dagtilbud og skoler samt Børne- og ungepolitikken.
INDSTILLING
Direktøren for Børn og Kultur indstiller til Byrådet:
1.
At der godkendes en anlægsbevilling på 3,0 mio. kr. til ”Pulje til lege- og læringsmiljøer for børn og 
unge” (A-309), finansieret af det afsatte rådighedsbeløb i 2021.
2.
At der godkendes en anlægsbevilling på 4,5 mio. kr. til ”Pulje til inventar og materialer til inkluderende 
lege- og læringsmiljøer i skolerne” (A-311), finansieret af det afsatte rådighedsbeløb i 2021.
BESLUTNING
Børne- og Skoleudvalget. 7. april 2021:
Fraværende: Ingen. 
Indstilles godkendt.
Økonomiudvalget, 20. april 2021:
Fraværende: Ingen
Indstilles godkendt. 
Byrådet, 27. april 2021:
Fraværende: Ingen
Godkendt.
Bilag
